  Анжелика Тихонова корреспондент 25-тӥ гудырикошконлы Удмуртиын коронавирус инфекциен черлан 225 учыръёсты шараязы. Висьыны усемъёс пӧлын 27 пиналъёс но 65 арессэс ортчем 28 арлыдоос. Со сярысь элькунысь оперативной штаб ивортӥзы. Диагноззы Ижкарын 129 улӥсьёслэн зэмаз, Эгра ёросын – 18, Можгаын – 11, Кизнер ёросын – укмыс, Ува, Шаркан ёросъёсын – быдэн тямыс, Воткаын, Алнаш ёросын – быдэн сизьым, Сарапулын – куать, Балезино, Вавож ёросъёсын – быдэн вить, Красногорск, Грак ёросъёсын – быдэн ньыль, Можга ёросын – быдэн кык, Сюмси, Дэбес ёросъёсын – быдэн одӥг. 225 адями висёнэз вормиз. 15 мурт кулӥз. Кышномуртъёслы 59, 69, 70, 72, 74, 83, 95 арес вал, воргоронъёслы – 59, 64, 66, 69, 70, 72, 82, 88 арес Туннэ нуналлы Удмуртиын коронавирусэн 45 сюрс 210 черлан учыр лабораториосын зэматэмын. 36 сюрс 930 адями йӧназ. 1 сюрс 494 мурт улонысь кошкиз. Али 276-езлэн висисьёслэн тазалыксы секыт. Берло нуналскын элькунын коронавирус инфекцилы 3 сюрс 4 эскеронъёс ортчытӥзы. 25-тӥ гудырикошконлы Удмуртиын 329 сюрс 54 адями коронавируслэсь прививка пуктӥз, со пӧлысь 281 сюрс 5-ез кыкетӥ люкетсэ басьтӥзы. 16 сюрс 159 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  